《分按洛西诸邑登山出永宁西望晚宿韶山寺》
宋代·李复

双旌明灭转委蛇，行遍秋山意若何。
暗谷路穷平野阔，回峦石断乱泉多。
崤陵东尽开周邑，熊耳中分放洛河。
欲举因缘寻只履，夜深随雨到岩阿。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。